Педро Салинас
Въпрос отвъд

Превод от испански: Рада Панчовска, —

chitanka.info

ЗАЩО питам къде си,

щом не съм сляп,

щом не отсъстваш?

Ако те виждам,

идваш и си отиваш,

тебе, високото твое тяло,

което свършва в глас,

както в дим пламъкът,

сред въздуха, неосезаем.

И те питам, да,

и те питам на какво си,

на кого;

и разтваряш ръцете си

и ми показваш

високия си образ,

и ми казваш, че моя.

И те питам, винаги.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.